ขอสอบถามค่ะ กินยาคุมกำเนิด4เดือน เพิ่มหยุดยาคุม1เดือน มีประจำเดือนครั้งสุดท้ายวันที่ 9ก.ค. ปกติรอบเดือน 24-28วัน มีเพศสัมพันธ์ช่วง 18-22ก.ค. จากนั้นมีอาการอ่อนเพลีย ง่วงนอนตลอด เจ็บคัดตึงเต้านม เหม็นอาหารบางอย่าง แต่ไม่คลื่นไส้อาเจียน เคยตรวจปัสสาวะขึ้นแค่ขีดเดียว ประจำเดือนขาด 7วันค่ะมีโอกาสตั้งครรภ์มั้ยคะ
สวัสดีค่ะ หากได้หยุดทานยาคุมกำเนิดแล้ว ประสิทธิภาพในการป้องกันการตั้งครรภ์ก็จะหมดลงในทันที ดังนั้น หากมีเพศสัมพันธ์ก็ย่อมที่จะมีโอกาสตั้งครรภ์ได้ ดังนั้น หากประจำเดือนขาดไป 7 วันแล้ว แนะนำควรตรวจหาการตั้งครรภ์ดูอีกครั้ง เพราะหากตรวจไปก่อนหน้านั้น อาจเร็วไปที่จะตรวจพบได้ ซึ่งหากได้ตรวจซ้ำดูอีกครั้งแล้ว ยังพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น และการที่ประจำเดือนยังไม่มา จึงเกิดจากสาเหตุอื่นๆ เช่น การทำงานของรังไข่เพิ่งกลับมาเป็นปกติไม่นานหลังจากหยุดทานยาคุม (โดยปกติจะใช้เวลาประมาณ 4-6 สัปดาห์กว่าที่ประจำเดือนจะมาหลังหยุดทานยา) การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น ดังนั้น หากยังตรวจไม่พบการตั้งครรภ์ ก็ควรรอประจำเดือนไปอีกซักระยะ ประจำเดือนก็น่าจะมาในเวลาไม่นานนี้ค่ะ ทั้งนี้ อาการอ่อนเพลีย ง่วงนอดน คัดตึงเต้านม เหม็นอาหาร อาจเป็นอาการก่อนการมีประจำเดือนมาก็ได้ค่ะ